שפה קולנועית

כמו הניגודים בין המראה הפסטורלי של הכפרים הערבים שנראים מרחוק תוך כדי נסיעה בכבישי ישראל, לבין הכאוס שמתרחש בתוכם, כך גם יהיה הצילום של הסרט. סצנות של התרחשות בזמן אמת, כמו הפגנות ואירועים אחרים יצולמו מנקודת המבט שלי כשאני מידי פעם נראה בפריים, אי השקט שאני חווה יום יום ושעה שעה בתור ערבי שחיי בכפר ערבי, הצופה יחווה גם כן... המציאות העגומה בה אני חיי תשתקף במצלמה עצבנית ופריים לא שקט.
מצלמה על גימבל תסתובב במעגלים מסביבי ב M.C.U ושמה אותי (האדם) במרכז הסצנה, כשברקע ההמולה ממשיכה בלא מפריע.

הצילום יהיה ריאליסטי כשהמצלמה מתלווה אליי במסע החיפוש שלי אחר בית, וגם אחרי תשובות על השאלות: למה זה קורה לנו, ולמה המדינה ממשיכה להפקיר את חיי אזרחיה הערבים בידי הפושעים?

 דמויות שאני אפגוש באקראי בהפגנות או באירועים רלוונטיים, לא ידברו אלי, אלא למצלמה כשהיא דואגת לצלם אותם במרכז הפריים כשהם מסתכלים לעדשה, משהו שמדמה שיח בין הדמויות (הקורבנות) הזועקים את זעקתם לבין הצופה, דמויות אלה נראה אותם פעם אחת בסרט בכל זירה וזריה ולא נחזור אליהם עוד!

את הידיעה על הקורבנות שנרצחו בשנה שחלפה ואלה שיירצחו (ללא ספק) השנה, אני אחווה, כשאני יושב בביתי מעשן, ממול על השולחן מאפרה מלאה בהרבה בלי סיגריות ערימה של עיתונים בערבית ובעברית, מאזין לרדיו א-שמס, (ברשת ב וגלי צה"ל זה לא נהוג כשמדובר בקורבנות ערבים) בעת שהקריין מקריא בזה אחר זה (חומר ארכיוני) שמות הנרצחים ונסיבות מותם. המצלמה תצלם ב C.U את הסיגריה כשאני לוקח שאכטה ואת העשן המיתמר מעלה והאפר המושלך למאפרה המלאה בדלי סיגריות כמטפורה לקורבנות שנופלים זה באחר זה מבלי שזה מרעיד את אמות הספים למדינה האחראית את ביטחונם!

הסרט ייפתח ב C.U לבטנה של אינאס אשתי ההרה, היא בחודש החמישי להריונה (כבר הספקתי לצלם כמה שוטים, לקראת החודש התשיעי כשהוא גדול יותר אני אצלם עוד) באותו יום ב-2019 אשר בו נרצחו שלושה צעירים במג'ד אלכרום היא אמרה לי "אולי עשינו טעות שהבאנו אותם העולם" כשהיא מתכוונת לעאישה וג'ליל, שני הילדים שלנו. "אנחנו מביאים ילדים לעולם בכדי שהפושעים ירצחו אותם?" היא שאלה! אני אלווה את אינאס אשתי גם בבית החולים בעת הלידה... ואצלם את התינוק שעתה הוא הגיח לאוויר העולם!
עם התינוק החדש שלנו הסרט גם ייגמר כשהוא שוכב בערסל המתנדנד שלו. נדנוד זה הוא בעצם מטפורה לשאלה: איזה עתיד מחקה לילד זה בתוך שטף הפשע שסובב אותו מכל כיוון אפשרי!